CELEX: 
Language: da
Date: 2020-05-18 00:00:00
Title: KOMMISSIONENS DELEGEREDE AFGØRELSE (EU) …/… om ændring af Europa-Parlamentets og Rådets direktiv 2003/87/EF for så vidt angår udelukkelsen af flyvninger, der ankommer fra Schweiz, fra EU's emissionshandelssystem

EUROPA-
                        KOMMISSIONEN
                                                 Bruxelles, den 18.5.2020
                                                 C(2020) 3107 final
            KOMMISSIONENS DELEGEREDE AFGØRELSE (EU) …/…
                                     af 18.5.2020
   om ændring af Europa-Parlamentets og Rådets direktiv 2003/87/EF for så vidt angår
           udelukkelsen af flyvninger, der ankommer fra Schweiz, fra EU's
                               emissionshandelssystem
                                 (EØS-relevant tekst)
DA                                                                                   DA
 ---pagebreak---                                                   BEGRUNDELSE
   1.         BAGGRUND FOR DEN DELEGEREDE RETSAKT
   EU's emissionshandelssystem (ETS) omfatter flyvninger, der afgår fra flyvepladser i Det
   Europæiske Økonomiske Samarbejdsområde (EØS), samt flyvninger, der ankommer fra
   tredjelande, som er omfattet af artikel 25a i direktiv 2003/87/EF. Ved artikel 25a tillægges
   Kommissionen gennemførelsesbeføjelser med henblik på at udelukke flyvninger fra
   luftfartsaktiviteterne i bilag I, således at der skabes et optimalt samspil mellem EU's system
   og tredjelandes foranstaltninger for at mindske klimapåvirkningen fra flyvninger.
   Forventningen i 2008 var, at tredjelande skulle gennemføre tilsvarende foranstaltninger1, men
   i senere ændringer til direktiv 2003/87/EF gentages samme forventningsniveau ikke 2, og
   anvendelsesområdet for EU ETS er i øjeblikket begrænset til flyvninger inden for EØS indtil
   udgangen af 2023, undtagen hvor der er indgået en aftale om samordning3.
   Direktiv 2003/87/EF finder anvendelse uanset luftfartsselskabets nationalitet og omfatter i
   princippet flyvninger, der afgår fra eller ankommer til en flyveplads, der er beliggende på en
   medlemsstats område. Ligebehandlingen af luftfartøjsoperatører på ruterne er af afgørende
   betydning for at undgå konkurrenceforvridning. En aftale mellem Den Europæiske Union og
   Schweiz om sammenkobling af deres systemer for handel med drivhusgasemissioner blev
   indgået på den 21. partskonference under FN's rammekonvention om klimaændringer i
   december 2015 og undertegnet den 23. november 20174. Denne samordningsaftale
   opretholder ligebehandlingen af luftfartøjsoperatører på ruterne, idet EU skal regulere
   afgående flyvninger til Schweiz, og Schweiz får ansvaret for flyvninger fra Schweiz til EØS5.
   I overensstemmelse med aftalen om sammenkobling undtages flyvninger fra flyvepladser i
   Schweiz til flyvepladser i EØS fra EU ETS ved denne afgørelse. Afgørelsen finder
   anvendelse fra den dato, hvor aftalen om sammenkobling træder i kraft.
   De miljømæssige virkninger af de yderligere emissioner af kuldioxid (CO2) fra luftfart
   omfattet af prissætning af CO2 gennem samordningen af EU ETS og det schweiziske ETS
   anslås indledningsvis til ca. 3,2 mio. ton, der er ligeligt fordelt mellem de flyvninger, som
   ankommer og afgår. For så vidt angår de 1,6 mio. ton CO2 fra flyvninger fra EØS til
   flyvepladser i Schweiz vil niveauet for gratistildeling i 2020 være ca. 550 000, og det vil falde
   med 2,2 % pr. år fra 2021. Derudover vil der blive auktioneret 100 000 kvoter. Der forventes
   derfor kompensation af 950 000 ton yderligere emissioner fra de øvrige sektorer, der er
   omfattet af emissionshandelssystemerne, for så vidt angår flyvninger fra EØS til flyvepladser
   i Schweiz6.
   1
            Ordet "tilsvarende" indgår ikke i den dispositive del af direktiv 2003/87/EF, men er medtaget i
            betragtning 17 i direktiv 2008/101/EF.
   2
            Jf. f.eks. betragtning 6 i Europa-Parlamentets og Rådets forordning (EU) nr. 421/2014 af 16. april 2014.
   3
            Europa-Parlamentets og Rådets forordning (EU) 2017/2392 af 13. december 2017 om ændring af
            direktiv 2003/87/EF for at videreføre de nuværende begrænsninger af anvendelsesområdet for
            luftfartsaktiviteter og forberede gennemførelsen af en global markedsbaseret foranstaltning fra 2021
            (EUT L 350 af 29.12.2017, s. 7).
   4
            Aftale mellem Den Europæiske Union og Det Schweiziske Forbund om sammenkobling af deres
            systemer for handel med drivhusgasemissioner (EUT L 322 af 7.12.2017, s. 3).
   5
            Denne fremgangsmåde er blevet anset for praktisk til håndtering af spørgsmålet om fælles men
            forskellige ansvarsområder og kapaciteter, som længe har været en udfordring i forbindelse med FN's
            rammekonvention                   om               klimaændringer.                Se                f.eks.
            http://papers.ssrn.com/sol3/papers.cfm?abstract_id=1952554.
   6
            For så vidt angår 2020 kan 1,5 % af disse emissioner dækkes af kreditter fra mekanismen for
            bæredygtig udvikling under UNFCCC.
DA                                                          1                                                          DA
 ---pagebreak---    Det andet trin i at virkeliggøre denne samordning er, at gratis tildelinger og de tilknyttede
   niveauer for auktionering af kvoter skaleres i overensstemmelse med anvendelsesområdet for
   EU ETS i henhold til forordning (EU) 2017/23927. Af Kommissionens afgørelse
   2011/638/EU8 om benchmarks for gratis tildeling til luftfartøjsoperatører fremgår
   udtrykkeligt, at tildelinger kan ændres i forbindelse med vedtagelsen af retsakter i henhold til
   artikel 25a i direktiv 2003/87/EF.
   Det tredje trin, som er fastlagt i del B i bilag I til aftalen om sammenkobling, er oprettelsen af
   en form for "one-stop-shop" for luftfartøjsoperatører. Uden at ændre det underliggende retlige
   ansvar i begge systemer betyder dette i praksis, at de luftfartøjsoperatører, som er tættere
   knyttet til Schweiz, bør høre under Schweiz' administration for så vidt angår deres emissioner
   i begge systemer. Luftfartøjsoperatører, som er tættere knyttet til EØS-landene, vil fortsat
   udelukkende være reguleret af deres nuværende administrerende medlemsstat. De vil derfor
   også skulle rapportere deres emissioner fra aktiviteter under begge systemer og returnere de
   tilsvarende kvoter. I henhold til aftalen om sammenkobling forbliver hver part ansvarlig for at
   håndhæve sit eget emissionshandelssystem og dets geografiske anvendelsesområde (afsnittet
   om "Retshåndhævelse" og afsnittet om "Administrativ tilskrivning af luftfartøjsoperatører" i
   bilag I, del B).
   Bilag I til EU ETS-direktivet ændres for at ændre dets anvendelsesområde i forbindelse med
   flyvninger, der ankommer fra Schweiz. Det er fastlagt, at der skal oprettes en "one-stop-shop"
   med henblik på at lette administrationen for de luftfartsoperatører, der er tættere knyttet til
   Schweiz, og for dem, der er tættere knyttet til medlemsstaterne. Hvis der nogensinde bliver
   behov for at iværksætte håndhævelsesprocedurer, vil Schweiz skulle handle først med hensyn
   til luftfartøjsoperatører, der administreres af Schweiz, og den administrerende EU-
   medlemsstat vil skulle handle først i alle øvrige tilfælde. Parterne skal udveksle oplysninger
   for at sikre en gnidningsløs og effektiv anvendelse i praksis. De luftfartsoperatører, der
   administreres af Schweiz, er angivet i Kommissionens forordning (EF) nr. 748/2009 om en
   liste over luftfartøjsoperatører, som den 1. januar 2006 udførte eller derefter har udført en af
   luftfartsaktiviteterne i bilag I til direktiv 2003/87/EF, med angivelse af den til hver
   luftfartøjsoperatør hørende administrerende medlemsstat.
   Det fjerde trin i lettelsen af samordningsprocessen vedrører tildeling af gratis kvoter. Hvis
   aftalen om sammenkobling nogensinde skulle blive suspenderet eller ophævet, ville hver
   enkelt       luftfartøjsoperatør         være     ansvarlig       for     at    overholde   reglerne       i
   emissionshandelssystemerne enkeltvis under anvendelse af de kvoter, de har fået tildelt, samt
   dem, der kommer fra markedet. EU bør derfor have ansvaret for overførsel af kvoter, som er
   blevet tildelt gratis til luftfartøjsoperatører, der administreres af Schweiz, med hensyn til deres
   intra-EØS-flyvningsaktiviteter og flyvninger, der afgår fra EØS til Schweiz. Samtidig med at
   gratis kvoter til andre flyvninger, der afgår fra EØS, overføres til luftfartøjsoperatører, bør
   gratis tildelinger i forbindelse med flyvninger fra EØS til Schweiz også overføres. Det følger
   heraf, at Schweiz vil være ansvarlig for at sende kvoter til EU-administrerede
   luftfartøjsoperatører for deres flyvninger, der er omfattet af det schweiziske
   emissionshandelssystem, og at dette vil svare til dækningen under EU ETS.
   Dette fjerde trin gennemføres ved Kommissionens forordning (EU) nr. 389/20139,
   "registerforordningen", af hvis bestemmelser følgende fremgår:
                                                      "Artikel 71
   7
            Jf. artikel 28a i direktiv 2003/87/EF som ændret ved forordning (EU) 2017/2392.
   8
            Kommissionens afgørelse 2011/638/EU af 26. september 2011
   9
            Kommissionens forordning (EU) nr. 389/2013 af 2. maj 2013 om oprettelse af et EU-register i henhold
   til Europa-Parlamentets og Rådets direktiv 2003/87/EF.
DA                                                         2                                                    DA
 ---pagebreak---                               Gennemførelse af ordninger om samordning
   Den centrale administrator kan oprette konti og processer og foretage transaktioner og andre
   operationer på passende tidspunkter med henblik på at gennemføre aftaler og ordninger, som
   er indgået i henhold til artikel 25 og 25a i direktiv 2003/87/EF."
   Ved Kommissionens forordning (EU) nr. 389/2013 gøres det muligt at overføre kvoter til/fra
   Schweiz via EU-registret i henhold til artikel 56:
                                                 "Artikel 56
                                      Gratistildeling af luftfartskvoter
   4.       Hvis der gælder en aftale i henhold til artikel 25 i direktiv 2003/87/EF, og den kræver,
   at luftfartskvoter overføres til luftfartøjsoperatørbeholdningskonti i registret over et andet
   system for handel med drivhusgasemissioner, sikrer den centrale administrator i samarbejde
   med det andet registers administrator, at EU-registret overfører de pågældende luftfartskvoter
   fra EU-tildelingskontoen (luftfart) til de tilsvarende konti i det andet register.
   5.       Hvis der gælder en aftale i henhold til artikel 25 i direktiv 2003/87/EF, og den kræver,
   at luftfartskvoter svarende til et andet system for handel med drivhusgasemissioner overføres
   til luftfartøjsoperatørbeholdningskonti i EU-registret, sikrer den centrale administrator i
   samarbejde med det andet registers administrator, at EU-registret efter godkendelse fra den
   kompetente myndighed, der er ansvarlig for forvaltningen af det andet system for handel med
   kvoter for drivhusgasemissioner, overfører de pågældende luftfartskvoter fra de tilsvarende
   konti i det andet register til luftfartøjsoperatørbeholdningskonti i EU-registret."
   Selv om denne delegerede afgørelse fritager alle flyvninger, der ankommer fra flyvepladser i
   Schweiz, fra EU ETS fra 2020, betyder det ikke, at sådanne flyvninger ikke vil blive reguleret
   som følge af ændringer af EU ETS for så vidt angår gennemførelsen af CORSIA, ICAO's
   globale markedsbaserede foranstaltning. Der vil blive forelagt en rapport for Europa-
   Parlamentet og Rådet i henhold til EU ETS-direktivets artikel 28b. I denne rapport vil
   flyvninger mellem Den Europæiske Unionen og lande med samordnede
   emissionshandelssystemer blive undersøgt.
   2.        HØRINGER FORUD FOR RETSAKTENS VEDTAGELSE
   Der blev afholdt et møde den 22. november 2019 inden for rammerne af Ekspertgruppen for
   Klimaændringer med deltagelse af repræsentanter for medlemsstaterne. Derudover blev der
   indhentet feedback vedrørende teksten til den delegerede afgørelse via portalen for bedre
   regulering i løbet af en periode på fire uger mellem den 2. og den 30. marts 2020. Efter
   vedtagelsen vil den delegerede afgørelse blive underkastet Europa-Parlamentets og Rådets
   kontrol i en periode på to måneder.
   3.        JURIDISKE ASPEKTER AF DEN DELEGEREDE RETSAKT
   En afgørelse anses for at være det rette instrument, og den delegerede afgørelse i henhold til
   artikel 25a indeholder følgende bestemmelser:
   Artikel 1
   Denne artikel ændrer bilag I til EU ETS-direktivet, således at luftfartøjsoperatører undtages
   fra forpligtelsen til at returnere kvoter for flyvninger fra flyvepladser i Schweiz til
   flyvepladser i EØS. I overensstemmelse med forordning (EU) 2017/2392 udstedes der ikke
   kvoter for disse indgående flyvninger.
DA                                                    3                                              DA
 ---pagebreak---    I artiklen fastholdes stabiliteten for så vidt angår EU ETS-dækningen af luftfartøjsoperatører,
   ved at det præciseres, at de bestemmelser, der indeholder tærskler for medtagelse, ikke
   berøres af udelukkelsen af flyvninger, der ankommer fra Schweiz, fra anvendelsesområdet for
   EU ETS.
DA                                                  4                                              DA
 ---pagebreak---                   KOMMISSIONENS DELEGEREDE AFGØRELSE (EU) …/…
                                                 af 18.5.2020
      om ændring af Europa-Parlamentets og Rådets direktiv 2003/87/EF for så vidt angår
                 udelukkelsen af flyvninger, der ankommer fra Schweiz, fra EU's
                                           emissionshandelssystem
                                             (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2003/87/EF af 13. oktober 2003
   om et system for handel med kvoter for drivhusgasemissioner i Unionen og om ændring af
   Rådets direktiv 96/61/EF10, særlig artikel 25 a, stk. 1, og
   ud fra følgende betragtninger:
   (1)     Ved artikel 25a i direktiv 2003/87/EF tillægges Kommissionen beføjelser til at vedtage
           bestemmelser om udelukkelse af flyvninger fra et tredjeland fra EU's
           emissionshandelssystem (EU ETS). Sådanne bestemmelser bør skabe optimalt samspil
           mellem EU ETS og de foranstaltninger, som tredjelande har truffet for at mindske
           klimapåvirkningen fra luftfarten.
   (2)     Aftalen mellem Den Europæiske Union og Det Schweiziske Forbund om
           sammenkobling af deres systemer for handel med drivhusgasemissioner11 ("aftalen")
           blev undertegnet den 23. november 2017 og trådte i kraft den 1. januar 2020. I henhold
           til aftalen udelukkes flyvninger fra flyvepladser, der er beliggende på Schweiz'
           område, til flyvepladser, der er beliggende i Det Europæiske Økonomiske
           Samarbejdsområde (EØS), fra EU ETS.
   (3)     Direktiv 2003/87/EF bør derfor ændres for at udelukke flyvninger fra flyvepladser
           beliggende i Schweiz til flyvepladser beliggende i EØS fra EU ETS. For at bevare
           stabiliteten med hensyn til dækningen af operatører bør denne udelukkelse ikke berøre
           de bestemmelser, der udelukker visse luftfartsaktiviteter fra EU ETS baseret på
           specifikke tærskler i form af antal flyvninger eller emissioner pr. operatør.
   (4)     Direktiv 2003/87/EF bør derfor ændres.
   (5)     Da aftalen trådte i kraft den 1. januar 2020, bør denne afgørelse anvendes fra den dato.
   VEDTAGET DENNE AFGØRELSE:
                                                   Artikel 1
   I kolonnen "Aktiviteter" i tabellen i bilag I til direktiv 2003/87/EF foretages følgende
   ændringer i andet afsnit i rubrikken "Luftfart":
   1)        Litra j), andet afsnit, affattes således:
   10
           EUT L 275 af 25.10.2003, s. 32.
   11
           EUT L 322 af 7.12.2017, s. 3.
DA                                                     5                                            DA
 ---pagebreak---             "flyvninger, som er omhandlet i litra l), eller som udføres udelukkende med det
            formål at transportere en regerende monark og dennes nærmeste familie,
            statsoverhoveder, regeringschefer eller ministre fra en medlemsstat på officiel
            tjenesterejse, kan ikke undtages i henhold til dette punkt"
   2)       Litra k) affattes således:
            "k) Fra den 1. januar 2013 til den 31. december 2030 flyvninger, som, hvis det
            ikke var for dette litra, ville falde under denne aktivitet, og som udføres af en ikke-
            kommerciel luftfartsoperatør, hvis sammenlagte årlige emissioner er lavere end 1 000
            ton pr. år (herunder emissioner fra flyvninger omhandlet i litra l))"
   3)       Som litra l) tilføjes:
            "l) flyvninger fra flyvepladser beliggende i Schweiz til flyvepladser beliggende i
            EØS."
                                                 Artikel 2
   Denne afgørelse træder i kraft dagen efter offentliggørelsen i Den Europæiske Unions
   Tidende.
   Den anvendes fra den 1. januar 2020.
   Udfærdiget i Bruxelles, den 18.5.2020[…].
                                                  På Kommissionens vegne
                                                  Formand
                                                  Ursula VON DER LEYEN
DA                                                   6                                              DA